2018/07/31

vámospércs városi önkormányzata

Sajtóközlemény

napelemes rendszer telepítése vámospércs városi önkormányzat közintézményeinél

**Vámospércs Városi Önkormányzat 64.575.040 forint uniós és hazai támogatást nyert a Terület és Településfejlesztési Operatív Program keretében Vámospércs város közintézményeinek napelem rendszereinek kiépítésére.**

2018. július 31-én a napelemek kihelyezésével a kivitelező befejezte a beruházást és megtörtént a műszaki átadás-átvétel is - minderről Ménes Andrea polgármester, számolt be. A fejlesztés célja a Béke u. 1. szám alatt található Polgármesteri Hivatal épületének, az Iskola u. 1. szám alatt található Általános iskola főépületének, a Nagy u. 6. szám alatt lévő Központi iskola épületének, a szintén ezen a címen lévő Dombi iskola épületének és az Iskola u. 4. szám alatt található óvoda épületének elektromos energia ellátásának kiváltása napelemes rendszerekkel, amelyek lényeges költségmegtakarítást eredményeznek korszerű, környezetkímélő működés mellett. A közintézmények tetőszerkezetére 421 db, összesen 113 kW teljesítményű napelemes rendszer került felszerelésre. Ez a közintézmények éves elektromos energia szükségletének körülbelül 90%-os kiváltását tudja megvalósítani.

Beépített rendszer típusok:

Dombi Iskola:

* 90 db TALESUN TP 660P 275 Wp polikristályos modul
* 2 db Growatt 12000 UE 3 fázisú inverter

Központi Iskola

* 26 db TALESUN TP 660P 275 Wp polikristályos modul
* 1 db Growatt 8000 TL3-S 3 fázisú inverter

Iskola:

* 186 db TALESUN TP 660P 275 Wp polikristályos modul
* 1 db Growatt 30000 TL3-S 3 fázisú inverter
* 1 db Growatt 20000 UE 3 fázisú inverter

Óvoda:

* 63 db TALESUN TP 660P 275 Wp polikristályos modul
* 1 db Growatt 18000 UE 3 fázisú inverter

Polgármesteri Hivatal:

* 56 db TALESUN TP 660P 275 Wp polikristályos modul
* 1 db Growatt 5000 UE 3 fázisú inverter
* 1 db Growatt 10000 TL3-S 3 fázisú inverter

Az önkormányzat a környezetvédelmi prioritásokat szem előtt tartva törekszik a települési környezetvédelem erősítésére és a környezetbiztonság növelésére is. A beruházás megvalósítása révén a környezeti terhelés mérséklésével hozzájárul a helyi, tágabb értelemben a regionális környezeti állapot javulásához. Bízunk benne, hogy a gyártó által vállalt 20 év élettartamot alapul véve hosszú időn keresztül tudjuk az intézmények korszerű, olcsó és környezetbarát elektromos energiával ellátni.

A projekt az energetikai tanúsítások és az energetikai beruházással érintett épületek állandó használóinak tájékoztatásával, képzésével az alkalmazott megoldásokról, a helyes üzemeltetés szabályairól, valamint a beruházás környezeti hozadékairól zárul.

Vámospércs Városi Önkormányzat

4287 Vámospércs, Béke u. 1.

Tel: + 36 52 591-515

Fax: + 36 52-591-515

E-mail: info@vamospercs.hu